La Point, regizoarea Elena Morar a realizat un spectacol minimalist, atent lucrat la nivelul personajelor și al relațiilor, care servește tema (pe două ecrane rulează un set de reguli și credințe corporatiste, livrate prietenos, în scurte notații fals pozitive precum „Nu poți face echipă cu cineva care nu rîde“, în flagrantă contradicție cu realitatea) și provoacă discuții asupra ei.